stanford-oval/wikipedia huggingface dataset:
ניו ג'רזי (BB-16)
היסטוריית שירות > קריירה מוקדמת וצי הלבן הגדול

השדרית של ניו ג'רזי הונחה במספנת Fore River ב-3 באפריל 1902. היא הושקה ב-10 בנובמבר 1904; בתו של פרנקלין מרפי, אז מושל ניו ג'רזי, השיקה את האונייה. היא נכנסה לשירות בצי האמריקני ב-12 במאי 1906, תחת פיקודו של קפטן ויליאם קימבל. ניו ג'רזי החלה את האימונים הראשוניים שלה באוקיינוס האטלנטי ובאיים הקריביים, שנקטעו על ידי סקירה ימית עבור הנשיא תאודור רוזוולט באויסטר ביי בספטמבר. ב-21 בספטמבר נשלחה האונייה לקובה כדי להשתתף בכיבוש השני של קובה; היא נשארה שם עד 13 באוקטובר. ניו ג'רזי השתתפה בתערוכת ג'יימסטאון מ-15 באפריל עד 14 במאי 1907, אשר ציינה את יום השנה ה-300 לייסוד המושבה ג'יימסטאון. צי בינלאומי שכלל ספינות מלחמה בריטיות, צרפתיות, גרמניות, יפניות ואוסטרו-הונגריות הצטרף לצי האמריקני באירוע.
ניו ג'רזי הצטרפה לצי הלבן הגדול ב-16 בדצמבר 1907, כאשר הם עזבו את המפטון רודס כדי להתחיל בהקפת כדור הארץ. השייט של הצי הלבן הגדול נתפס כדרך להפגין כוח צבאי אמריקאי, במיוחד כלפי יפן. המתיחות החלה לעלות בין ארצות הברית ליפן לאחר ניצחונה של האחרונה במלחמת רוסיה–יפן ב-1905, במיוחד בשל התנגדות גזענית להגירה היפנית לארצות הברית. העיתונות בשתי המדינות החלה לקרוא למלחמה, ורוזוולט קיווה להשתמש בהפגנת הכוח הימי כדי להרתיע את התוקפנות היפנית. הצי שייט דרומה לאיים הקריביים ולאחר מכן לדרום אמריקה, וערך עצירות בפורט אוף ספיין, ריו דה ז'ניירו, פונטה ארנס וולפראיסו, בין ערים אחרות. לאחר הגעתו למקסיקו במרץ 1908, הצי בילה שלושה שבועות באימון ירי. לאחר מכן חידש הצי את מסעו במעלה חוף האוקיינוס השקט של אמריקה, ועצר בסן פרנסיסקו ובסיאטל לפני שחצה את האוקיינוס השקט לאוסטרליה, ועצר בדרך בהוואי. העצירות בדרום האוקיינוס השקט כללו את מלבורן, סידני ואוקלנד.
לאחר שעזב את אוסטרליה, פנה הצי צפונה לפיליפינים, ועצר במנילה, לפני שהמשיך ליפן שם נערך טקס קבלת פנים ביוקוהמה. לאחר מכן ערך הצי שלושה שבועות של תרגילים במפרץ סוביק בפיליפינים בנובמבר. האוניות חלפו על פני סינגפור ב-6 בדצמבר ונכנסו לאוקיינוס ההודי; הם הטעינו פחם בקולומבו לפני שהמשיכו לתעלת סואץ והטעינו שוב פחם בפורט סעיד, מצרים. הצי ביקר במספר נמלים ים תיכונים לפני שעצר בגיברלטר, שם צי בינלאומי של ספינות מלחמה בריטיות, רוסיות, צרפתיות והולנדיות קיבל את פני האמריקנים. לאחר מכן חצו האוניות את האוקיינוס האטלנטי כדי לחזור להמפטון רודס ב-22 בפברואר 1909, לאחר שעברו 46,729 מיילים ימיים (86,542 ק"מ). שם ערכו סקירה ימית עבור תאודור רוזוולט.
היסטוריית שירות > 1910–1923

ניו ג'רזי בילתה את השנים הבאות בשגרת השלום של הצי האטלנטי, עם תרגילי אימונים שונים ותרגול ירי באוקיינוס האטלנטי ובקריביים. במהלך תקופה זו, היא בילתה שנה מחוץ לשירות בבוסטון בין 2 במאי 1910 ל-15 ביולי 1911, ובקיצים של 1912 ו-1913, היא ערכה הפלגות הכשרה לצוערי האקדמיה הימית של ארצות הברית. האונייה נפרסה לאיים הקריביים כדי להגן על האינטרסים האמריקאיים כשהמהפכה המקסיקנית החמירה בסוף 1913. ב-21 באפריל 1914, ארצות הברית כבשה את וראקרוס לאחר פרשת טמפיקו. ב-13 באוגוסט, ניו ג'רזי עזבה את מימי מקסיקו ויצאה לכיוון סנטו דומינגו, שם אי שקט אחז הן ברפובליקה הדומיניקנית והן בהאיטי. לאחר תצפית על המתרחש בשתי המדינות, האונייה המשיכה הלאה, והגיעה להמפטון רודס ב-9 באוקטובר. היא בילתה את שלוש השנים הבאות בניהול שגרת האימונים הרגילה שלה.
ב-6 באפריל 1917 הכריזה ארצות הברית מלחמה על גרמניה בשל מערכת הצוללות הבלתי מוגבלת שגרמניה יזמה מוקדם יותר באותה שנה. ניו ג'רזי הועסקה כספינת אימונים עבור גיוסי הצי, שבסיסה במפרץ צ'ספיק. בנובמבר 1918 חתמה גרמניה על שביתת הנשק שסיימה את המלחמה; ניו ג'רזי שימשה לאחר מכן להעברת חיילים אמריקאים חזרה מאירופה. במהלך ארבע הפלגות בין סוף 1918 ל-9 ביוני 1919, היא נשאה כ-5,000 חיילים. ניו ג'רזי הושבתה ב-6 באוגוסט 1920 במספנת הצי בבוסטון, והייתה אמורה להיגרט על פי תנאי הסכם הצי של וושינגטון שנחתם ב-1922. ניו ג'רזי, יחד עם אחותה וירג'יניה ואוניית המערכה אלבמה הוקצו לניסויי נשק שנערכו עם שירות האוויר של צבא ארצות הברית, בפיקוחו של הגנרל בילי מיטשל.
ניסויי ההפצצה נגד ניו ג'רזי נערכו ב-5 בספטמבר 1923 באוקיינוס האטלנטי ליד Diamond Shoals, קרוליינה הצפונית, על ידי מפציצי מרטין NBS-1 מקבוצת ההפצצה השנייה. משקיפים היו על סיפונה של אוניית התובלה של הצבא St. Mihiel. ארבעה מה-NBS-1 תקפו את ניו ג'רזי עם פצצות במשקל 600 ליברות (270 קילוגרם) בגובה של 10,000 רגל (3,000 מטרים), קלעו ארבע פגיעות וכמה החטאות, שגרמו להצפות משמעותיות. התקפה נוספת בוצעה, הפעם עם פצצות במשקל 2,000 ליברות (910 קילוגרם) בגובה 6,000 רגל (1,800 מטרים), שבע מהן נחתו קרוב לאונייה. בשלב זה, ההצפות גברו עד כדי כך שאשנבי התותחים היו שקועים. שני מטוסים נוספים NBS-1 תקפו אז עם שתי פצצות במשקל 1,100 ליברות (500 קילוגרם) כל אחד; השניים הראשונים החטיאו אבל השלישית פגעה פגיעה ישירה. זה גרם לפיצוץ גדול וניו ג'רזי התהפכה וטבעה 24 דקות לאחר מכן.
ניו ג'רזי כפי שהושלמה
ניו ג'רזי בבוסטון ב-3 במאי 1919; שימו לב כי תותחי ה-6 אינץ' הוסרו
To Be Human (שיר של סיה)

"To Be Human" (בעברית: "להיות אנושי/ת") הוא סינגל שהוקלט על ידי הזמרת האוסטרלית סיה בשיתוף הזמר הבריטי לאברינת'. השיר יצא לאור ב-25 במאי 2017, כסינגל הראשון מתוך הפסקול (Wonder Woman (Original Motion Picture Soundtrack, עבור הסרט וונדר וומן.
השיר הוא היחידי שיצא כסינגל מן הפסקול.
רקע וכתיבה

את השיר כתבו פלורנס וולש, וריק רוס, והוא הופק על ידי לאברינת' ואולי קראוס. השיר הוא בלדה שמתארת את יחסיה של גל גדות עם חברה כריס פיין בסרט וונדר וומן.
השיר כשמו "להיות אנושי/ת", בא לחזק את עמדתה של גדות [וונדר וומן], ומציג אותה כבת אדם בדיוק כמו החבר שלה.
מיקומי שיא

השיר הצליח להיכנס לשני מצעדים בלבד, כאשר במצעד הצרפתי הגיע בשיאו למקום ה-117.
|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | ארצות הברית אנגלו (מוניטור לטינו) | 12 |  |
|  צרפת | SNEP | 117 |  |
הערות שוליים

↑  Listen now: Sia debuts powerful song “To Be Human” off "Wonder Woman" soundtrack - Music News - ABC News Radio, ABC News Radio (באנגלית)
↑  Sia | Biography, Albums, Streaming Links | AllMusic, AllMusic
↑  "Sia – "To Be Human" (Feat. Labrinth)". Stereogum. 2017-05-25. נבדק ב-2017-09-17.
↑  "Single Review: Sia - "To Be Human" / *Audio Included". Directlyrics (באנגלית). נבדק ב-2017-10-20.
↑  "Le Top de la semaine : Top Singles Téléchargés - SNEP". SNEP (בצרפתית). 2014-01-25. אורכב מ-המקור ב-2018-07-16. נבדק ב-2017-10-20.
| סיה |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | OnlySee • Healing Is Difficult • Colour the Small One • Some People Have Real Problems • We Are Born • 1000 Forms of Fear • This Is Acting • Everyday Is Christmas  • Music – Songs from and Inspired by the Motion Picture • Reasonable Woman |  |
| אלבומי הופעה | Lady Croissant |  |
| אלבומי אוסף | Best Of... |  |
| אלבומי וידאו | TV Is My Parent |  |
| סיבובי הופעות | We Meaning You Tour • We Are Born Tour • Nostalgic for the Present Tour |  |
| ערכים קשורים | LSD • Zero 7 • Maddie Ziegler |  |
| סיה – שירים |
| --- | --- | --- |
| Healing Is Difficult | "Taken for Granted" • "Little Man" • "Drink to Get Drunk" |  |
| Colour the Small One | "Don't Bring Me Down" • "Breathe Me" • "Where I Belong" |  |
| Some People Have Real Problems | "The Girl You Lost to Cocaine" • "Soon We'll Be Found" • "Buttons" |  |
| We Are Born | "You've Changed" • "Clap Your Hands" • "Bring Night" |  |
| 1000 Forms of Fear | "Chandelier" • "Eye of the Needle" • "Big Girls Cry" • "Elastic Heart" • "Fire Meet Gasoline" |  |
| This Is Acting | "Bird Set Free" • "Alive" • "Unstoppable" • "Cheap Thrills" • "Reaper" • "The Greatest" • "Move Your Body" |  |
| Everyday Is Christmas | "Santa's Coming for Us" • "Everyday Is Christmas" • "Snowman" |  |
| Music | "Saved My Life" • "Together" • "Courage to Change" • "Hey Boy" • "Floating Through Space" |  |
| שירי פסקולים | "You're Never Fully Dressed Without a Smile" • "California Dreamin'" • "Never Give Up" • "Angel by the Wings" • "To Be Human" • "Rainbow" • "Helium" • "Original" |  |
| סינגלים אחרים | "Under the Milky Way" • "Free Me" • "Flames" |  |
| השתתפות בשירים | "Destiny" • "Somersault" • "I Love It" • "Titanium" • "Wild Ones" • "She Wolf (Falling to Pieces)" • "Battle Cry" • "Guts Over Fear" • "Déjà Vu" • "Golden" • "Bang My Head" • "Living Out Loud" • "Waterfall" • "Dusk Till Dawn" • "That's Life" • "On" • "Exhale" • "Let's Love" • "Del Mar • "Cold" |  |
| שירים אחרים | "I Go to Sleep" • "Beautiful Pain" • "The Whisperer" • "Like a River Runs" • "Start a War" • "Wolves" • "Satisfied" |  |
| --- | --- |
בקרת זהויות :  MusicBrainz work: 65027280-f313-4c78-9064-74183f5eb5fb
נוצה בוזלאדזה

| --- | --- |

 לידה:  28 בינואר 1997 (בת 27) טביליסי, גאורגיה גאורגיה
 מוקד פעילות:  לוס אנג'לס 
 תקופת הפעילות:  מ-2011
 שפה מועדפת:  גאורגית, אנגלית 
 פרופיל ב-IMDb
 
נוּצָה בּוּזָלַאדְזֶה (בגאורגית: ნუცა ბუზალაძე; נולדה ב-28 בינואר 1997) היא זמרת-יוצרת גאורגית, שייצגה את מדינתה באירוויזיון 2024, והגיעה בגמר למקום ה-21 עם 34 נקודות.
שנותיה הראשונות

בוזלאדזה נולדה בטביליסי, בירת גאורגיה. מגיל 5 הופיעה בקביעות כחלק מלהקת ילדים מקומית. לאחר מכן הייתה הסולנית והגיטריסטית הראשית של אנסמבל אחר. בגיל 8 החלה ללמוד נגינה על פסנתר.
את ניסיונה המוזיקלי צברה בתקופת מגוריה בלוס אנג'לס שבארצות הברית. מאוחר יותר עברה לדובאי, שם היא עד היום מתגוררת.
קריירה

בוזלאדזה החלה את קריירת המוזיקה שלה ב-2011, כשהשתתפה ב-Georgia's Got Talent. בשנת 2014 הפכה למוקד התעניינות רב מצד כלי התקשורת במזרח אירופה לאחר שייצגה את מדינתה בתחרות הגל החדש ביורמלה שבלטביה. היא זכתה באותו אירוע, ובמרוצת השנים השתתפה גם ב-The Voice of Turkey,‏ ב-Your Face Sounds Familiar וב-Dancing with the Stars.‏
בשנת 2017 הגיעה למקום השני בקדם הלאומי של גאורגיה לאירוויזיון 2017 עם השיר "White Horses Run".‏ ב-2019 הוציאה את אלבום הבכורה שלה, Nutsa22, הכולל גרסאות כיסוי לשירים גאורגיים מסורתיים ויצירות מקוריות באנגלית. הסינגל הבא לאחר מכן, "Gelodebi", זכה להצלחה אדירה במזרח אירופה.
בשנים 2020–2021 השתתפה ב-All Together Now Russia. מאז שעברה להתגורר בדובאי הספיקה לבצע את שירה באקספו 2020, בתיאטרון הלאומי של דובאי ובבית האופרה הרשמי. היא התמודדה בקטגוריית "אמנים בין-לאומיים" בתחרות האלבנית Kënga Magjike 2021, שם דורגה במקום השני. היא נמנתה בין 12 האמנים הראשונים של העונה ה-21 של "אמריקן איידול".
ב-12 בינואר 2024 הוכרזה כנציגת גאורגיה לאירוויזיון 2024. שירה, "Firefighter", יצא לאור ב-11 במרץ. בוזלאדזה התחרתה בחצי הגמר השני של התחרות, ונמנתה בין עשרת המעפילים לשלב הגמר, שהתקיים ב-11 במאי. בערב הגמר דורגה במקום ה-21 עם 34 נקודות.
דיסקוגרפיה > מיני-אלבומים

2019: Nutsa22
הערות שוליים

1 2 3  "About". nutsaofficial.com (באנגלית). נבדק ב-2024-01-12.
↑  "ნუცა ბუზალაძე საქართველოს 2024 წლის ევროვიზიის სიმღერის კონკურსზე წარადგენს" [Nutsa Buzaladze will represent Georgia at the Eurovision Song Contest 2024]. 1TV (בגאורגית). GPB. 2024-01-12. נבדק ב-2024-01-13.
↑  "International Idol Nutsa Buzaladze to represent Georgia". Eurovision.tv (באנגלית). European Broadcasting Union. 2024-01-12. נבדק ב-2024-01-12.
↑  Trasatti, Ruben (2024-01-12). "Eurovision 2024: per la Georgia Nutsa Buzaladze da American Idol" [Eurovision 2024: Nutsa Buzaladze from American Idol for Georgia]. Eurofestival News (באיטלקית). נבדק ב-2024-01-12.
↑  "Georgian Selection 2017". Eurovisionworld (באנגלית בריטית). 2017-01-20. נבדק ב-2024-01-12.
| --- | --- |
בקרת זהויות :  MusicBrainz: c35427ce-89e2-4fbe-9a0d-cef16bbd528a
מראות שבורות

| --- | --- |

 בימוי:  אמרי מטלון אביעד גבעון
 הופק בידי:  ליאורה לנדאו, רונית רייכמן, אמרי מטלון, אביעד גבעון, מפיק שותף: עדו קרטש
 תסריט:  אמרי מטלון, אביעד גבעון
 עריכה:  רונית פורת
 שחקנים ראשיים:  שירה האס, יפתח קליין
 מוזיקה:  אשר גולדשמידט
 צילום:  דניאל מילר
 מדינה:  ישראל ישראל
 חברת הפקה:  ויולה הפקות
 חברה מפיצה:  סרטי יונייטד
 שיטת הפצה:  וידאו על פי דרישה 
 הקרנת בכורה:  28 במרץ 2019
 משך הקרנה:  104 דקות
 שפת הסרט:  עברית
 סוגה:  דרמה
 פרסים:  פרס השחקנית הראשית הטובה ביותר בפסטיבל הסרטים הישראלי במונטריאול. פרס חבר השופטים בפסטיבל שלינגל, גרמניה.
 sevilleinternational.com
 דף הסרט ב־IMDb
 
מראות שבורות (באנגלית: Broken Mirrors) הוא סרט קולנוע דרמה ישראלי משנת 2019 שנכתב ובוים על ידי אמרי מטלון ואביעד גבעון. בסרט מככבים יפתח קליין ושירה האס. הסרט הוקרן בבכורה עולמית בפסטיבל הסרטים העולמי במונטריאול, בבכורה אירופית בפסטיבל רומא (אנ') והיה מועמד לשלושה פרסי אופיר (עבור התסריט, השחקנית הראשית והליהוק). 'מראות שבורות' זכה בפרס השחקנית הראשית הטובה ביותר בפסטיבל FCIM במונטריאול ובפרס חבר השופטים בפסטיבל 'שלינגל' בגרמניה. כתבי ומבקרי אתר הקולנוע הישראלי 'סרט' דרגו את 'מראות שבורות' כאחד מחמשת הסרטים הישראליים הטובים ביותר לשנת תשע"ט. הסרט הופץ מסחרית בישראל על ידי 'סרטי יונייטד' ובטריטוריוית שונות ברחבי העולם ביניהם ארצות הברית, סין ואפל טי וי על ידי תאגיד התקשורת הבינלאומי E one
תקציר העלילה

הסרט מתאר את מערכת היחסים בין גיורא (יפתח קליין) לבתו, אריאלה (שירה האס). גיורא, קצין בדרגת אלוף-משנה, הוא אב קפדן המעניש את בתו על כל פריצת גבול. מערכת היחסים ביניהם אף גובלת בהתעללות מינית. יום אחד אריאלה גורמת לתאונת דרכים בעקבות חוסר ניסיונה, וגיורא מסרב להעניש אותה. אריאלה יוצאת למסע על מנת להעניש את עצמה בקנה מידה כמה שיותר גדול, ובדרכה מגלה אירוע מטויח מהעבר הצבאי של אביה, שמהווה הגורם להתנהגותו.
צוות השחקנים

| שם השחקן/ית | שם הדמות |
| --- | --- |
שירה האס: אריאלה
יפתח קליין: גיורא
רננה רז: נאווה
מנואל אלקסלסי: רעות
יואב רוטמן: בן
יעקב זדה-דניאל: סיטון
לאורה ריבלין: פניה
אורן יאדגר: דויד
דון לני-גבאי: קרן
אביב פנקס: אביב
מיכאלה אלקין: דנה
ניב זילברברג: שימי
אריה הספרי: נועם
הפקת הסרט

יוצרי הסרט אמרי מטלון ואביעד גבעון הכירו בלימודיהם בבית הספר סם שפיגל לקולנוע וטלוויזיה ולאחר סיום הלימודים הם החלו את כתיבתו של הסרט. 'מראות שבורות' הוא סרט הביכורים באורך מלא של שני היוצרים. הסרט הופק על ידי ליאורה לנדאו ורונית רייכמן בשיתוף עדו קרטש והבמאים ויצא בתמיכת קרן רבינוביץ, רשת 13, Yes קולנוע ישראלי והקרן לעידוד הסרט הישראלי.
תגובות

הסרט קיבל ביקורות חיוביות ברחבי העולם והיה לאחד הסרטים האהודים על המבקרים בפסטיבל רומא 2018 בו הוצג כ"כתב אשמה אמיץ נגד הגבריות הישראלית". דווקא בישראל הדעות לגביו היו חלוקות, כאשר חלק מהמבקרים שיבחו אותו בעוד אחרים הסתייגו מקיצוניותו. אף על פי שמדובר בסרט עלילתי וצוות שחקנים מקצועיים, חלק מהמבקרים מחו על העובדה שאריאלה, גיבורת הסיפור, מענישה את עצמה פיזית ונפשית. על אף היותו סרט קשה לצפייה, לפי ההערכות צפו ב'מראות שבורות' כשלושים אלף איש בבתי הקולנוע בישראל[דרוש מקור].
פרסים ומועמדויות

| שנה | ארגון | קטגוריה | פרס | מועמדים/ות | תוצאה | סימוכין |
| --- | --- | --- | --- | --- | --- | --- |
| 2018 | טקס פרסי אופיר לשנת 2018 | עלילתי ארוך | התסריט המקורי הטוב ביותר | אמרי מטלון, אביעד גבעון | מועמדות |  |
| 2018 | טקס פרסי אופיר לשנת 2018 | עלילתי ארוך | השחקנית הראשית הטובה ביותר | שירה האס | מועמדות |  |
| 2018 | טקס פרסי אופיר לשנת 2018 | עלילתי ארוך | הליהוק הטוב ביותר | אביב פנקס | מועמדות |  |
| 2018 | פסטיבל מונטריאול | התחרות הרשמית | סרט הביכורים הטוב ביותר | אמרי מטלון, אביעד גבעון | מועמדות |  |
| 2018 | פסטיבל רומא | תחרות אליס בעיר | הסרט הטוב ביותר | אמרי מטלון, אביעד גבעון | מועמדות |  |
| 2018 | פסטיבל הסרטים הישראלי במונטריאול | תחרות | השחקנית הראשית הטובה ביותר | שירה האס | זכייה |  |
| 2019 | פסטיבל זלין, צ'כיה | התחרות הרשמית | הסרט הטוב ביותר | אמרי מטלון, אביעד גבעון | מועמדות |  |
| 2019 | פסטיבל ברקשיר ארצות הברית | המסגרת הרשמית | הסרט הטוב ביותר | אמרי מטלון, אביעד גבעון | מועמדות |  |
| 2019 | פסטיבל הסרטים הישראלי בלוס אנג'לס | תחרות | הסרט הטוב ביותר | אמרי מטלון, אביעד גבעון | מועמדות |  |
| 2019 | פסטיבל SERET לונדון |  |  |  | מועמדות |  |
| 2019 | פסטיבל שלינגל, גרמניה | התחרות הרשמית | פרס חבר השופטים | אמרי מטלון, אביעד גבעון | זכייה |  |
| 2019 | פסטיבל הקולנוע הישראלי במילאנו |  |  |  | מועמדות |  |
| 2019 | פסטיבל הקולנוע היהודי בברלין | תחרות | הסרט הטוב ביותר | אמרי מטלון, אביעד גבעון | מועמדות |  |
|  | פסטיבל קינודיסאה, רומניה | תחרות | הסרט הטוב ביותר | אמרי מטלון, אביעד גבעון | מועמדות |  |
|  | פסטיבל הקולנוע הבינלאומי בקרלה | תחרות | קולנוע עולמי | אמרי מטלון, אביעד גבעון |  | https://www.thehindu.com/news/cities/Thiruvananthapuram/what-to-look-forward-to-on-the-third-day-of-iffk-2019/article30236353.ece |
הערות שוליים

↑  כתבי אתר Seret, ‏הסרט הישראלי של שנת תשעט: מקומות 1-5, באתר "סרט", 29 בספטמבר 2019
↑  Giulio Zoppello, RomaFF13 - Broken Mirrors: recensione del film, Cinematographe.it, ‏2018-10-17 (באיטלקית)
↑  כתבי אתר Seret, ‏הסרט הישראלי של שנת תשעט: מקומות 1-5, באתר "סרט", 29 בספטמבר 2019
↑  וואלה! תרבות‏, פרסי אופיר 2018: "הנשף" מוביל במספר המועמדויות, באתר וואלה, 20 ביוני 2018
↑  מראות שבורות, באתר Israel Film Festival, ‏2018 (באנגלית) (ארכיון)(הקישור אינו פעיל, 7.9.2020)
↑  Schlingel vergibt Preise und feiert 25.000 Kinozuschauer, beta.blickpunktfilm.de
↑  Filme cu tematici sociale şi politice, în secţiunea Youth, adresată tinerilor, la Festivalul Internaţional de film KINOdiseea, ediţia XI, adevarul.ro, ‏1572620558 (ברומנית)
נחל קמאי

| --- | --- |

 מידע כללי
 גובה מוצא הנהר:  146 מ' 
 שפך:  נחל נקרות 
 מדינות באגן הניקוז:  ישראל 
  (למפת צפון הנגב מוגדלת) נחל קמאי(למפת צפון הנגב רגילה) נחל קמאי(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל קמאי(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל קמאי
 
נחל קמאי (שמו הקודם: נחל חולית) הוא נחל המנוקז בבקעת ארדון וממשיך לעבר נחל נקרות. קניון וארבעה מפלים נמצאים בחלקו התחתון של הנחל.
תוואי הנחל

תחילתו של הנחל ליד הר ארדון. מאזור זה הוא מתפתל לכיוון צפון-מזרח. ממזרח פונה הנחל דרומה ומימיו נופלים במפלים אל בקעת ארדון. בעבר זרם הנחל לכיוון צפון מזרח, לעבר נחל אנמר וזאת כתוצאה מהתעמקות הבקעה ביחס להר ארדון. אורך תוואי הנחל בבקעה הוא כ-3 ק"מ וכמה ערוצים מנקזים את רוב שטח בקעת ארדון. המשכו הוא בקמר רמון מצידו הדרום-מזרחי. מכאן הוא ממשיך ומתחתר בקניון שאורכו כ-4 ק"מ. בקירות הנחל ניתן לצפות בחריתות עתיקות. לאורכו של הנחל ארבעה מפלים שגובה העליון הוא 20 מטרים. המפל השני הוא מפל שגובהו 15 מטרים. המפל השלישי שגובהו 10 מטרים והמפל הרביעי שגובהו 40 מטרים נופל לתוך מכתש שמתמלא מים בתופת החורף. ממקום נפילת המים ממשיך הנחל בין קירות לאורך 700 מטרים עד שהוא מתחבר לנחל נקרות.
הערות שוליים

↑  מנחם מרקוס (ע), מדריך ישראל החדש:הר הנגב והערבה, כרך 5, ירושלים: כתר, 2001, עמ' 179-178
ניופאונדלנד (דומיניון)

הדומיניון של ניופאונלנד הייתה דומיניון בריטי בין השנים 1907 עד 1934. לפני כן הייתה מושבה בריטית. בשנת 1934 ויתרה ניופאונדלנד על עצמאותה וחזרה לשלטון מרכזי בריטי, אחת המדינות היחידות בהיסטוריה שעשו צעד כזה. בשנת 1949, לאחר משאל עם הצטרפה ניופאונדלנד לקנדה (כיום תחת השם הפרובינציה של ניופאונדלנד ולברדור).
רקע

בשנת 1854 ניתן לניופאונלנד שלטון עצמי חלקי על ידי הממשלה הבריטית. בשנת 1855 נבחר פיליפ פרנסיס ליטל, לראש הממשל העצמי הראשון. בשנת 1869 דחו תושבי ניופאונדלנד בבחירות את ההצעה לקונפדרציה עם קנדה. בשנת 1907 קיבלה ניופאונדלנד עצמאות ביחד עם ניו זילנד, והיא הפכה ממושבה לדומיניון. יחד עם זאת הוסיפו הבריטים להשפיע על מדיניות המושבה ומנעו הסכם מסחרי עם ארצות הברית בלחצה של קנדה.
היסטוריה

במלחמת העולם הראשונה השתתף גדוד של אנשי ניופאונדלנד במלחמה במסגרת הכוחות של האימפריה הבריטית. רובו של גדוד זה נהרג ב-1 ביולי 1916 בקרבת בומונט האמל, ביום הראשון של הקרב על הסום, דבר שהוביל לקשיים כלכליים בדומיניון (בשל המחסור באנשים בעקבות האובדן).
בשנות ה-20 של המאה ה-20 היו במושבה שערוריות פוליטיות רבות אשר פגעו בכלכלת המושבה. ראש הממשלה של המושבה, סר ריצ'רד סקווירס נעצר בשל שחיתות בשנת 1923, דבר שהוביל לנפילת ממשלתו.
השפל הגדול הגביר את הקשיים הכלכליים של הדומיניון. ב-5 באפריל 1932 צעדו כ-10,000 איש, במצעד מחאה אל בניין המועצה, והביאו לבריחתם של הצירים מן הבניין. הממשלה שנבחרה בעקבות אירוע זה קראה לבריטניה לחזור ולשלוט בדומיניון עד אשר המדינה תהיה שוב מוכנה לשלטון עצמי הנושא עצמו כלכלית.
בעקבות בקשה זו, ויתרה ניופאונדלנד בשנת 1934 על עצמאותה וחזרה להיות נשלטת ישירות על ידי בריטניה באמצעות "ועדת ממשל".
אחרית דבר

בתקופת מלחמת העולם השנייה הייתה במדינה פריחה כלכלית עקב הקמת בסיסים צבאיים רבים על ידי ארצות הברית ופריחה מחודשת של תעשיית הדיג. בעקבות השגשוג הכלכלי עלתה לדיון מחדש שאלת העצמאות של המדינה.
בשנת 1946 נערכה הצבעה לבחירת אספה לאומית אשר תכריע בשאלת עתידה של ניופאונדלנד. האספה הצביעה בעד עריכת משאל עם בשאלה האם לשוב ולהיות עצמאיים. בריטניה הודיעה למושבה כי היא מסרבת לשאת בעלויות הכלכליות של ניהול המושבה, והציעה כי אחת האפשרויות שתעמודנה בפני המצביעים תהיה הצטרפות לקנדה.
משאל ראשון נערך ב-3 ביוני 1948. 44.6% תמכו בשלטון עצמאי, 44.1% תמכו בהצטרפות לקנדה ו-14.3% תמכו בהישארות כמושבה בריטית.
משאל שני נערך ב-2 ביולי 1948, בו נשאלו התושבים בין שתי האפשרויות הראשונות, כאשר 52% הצביעו בעד הצטרפות לקנדה ו-48% תמכו בעצמאות.
ניופאונדלנד הצטרפה לקנדה ב-31 במרץ 1949 כפרובינציה העשירית, והיום שמה הרשמי הוא "ניופאונדלנד ולברדור".
ראו גם

ניופאונדלנד ולברדור
ניופאונדלנד (אי)
נחל קצרין

| --- | --- |

 מידע כללי
 אורך:  15 קילומטרים
 מוצא:  חורבת דביה (he, he) 
 גובה מוצא הנהר:  600 מטרים מטרים
 קואורדינטות מוצא:  33°01′16″N 35°43′20″E﻿ / ﻿33.021028°N 35.722194°E﻿ / 33.021028; 35.722194
 יובלים:  ואדי דיפלה 
 שפך:  נחל משושים (he) 
 קואורדינטות שפך:  32°56′47″N 35°39′42″E﻿ / ﻿32.946417°N 35.661556°E﻿ / 32.946417; 35.661556
 מדינות באגן הניקוז:  ישראל 
  (למפת אצבע הגליל מוגדלת) נחל קצרין(למפת אצבע הגליל רגילה) נחל קצרין(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל קצרין(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל קצרין
 
מפל קצרין בזרימה חזקה, ינואר 2020
נחל קצרין הוא נחל ברמת הגולן העובר סמוך לקצרין. הנחל הוא אחד מיובליו של נחל משושים. אורכו של הנחל כ-15 קילומטרים והוא זורם בחורף בלבד.
הנחל מתחיל מצפון-מזרח לקצרין, סמוך לציר הנפט ולחורבת דביה, בגובה של כ-600 מטרים. אפיק הנחל עובר בין אזור התעשייה קצרין לבתי התושבים. סמוך לרחוב זוויתן בקצרין ישנו מפל באפיק הנחל. גובהו של המפל כ-10 מטרים, וזרימת המים בו מרשימה בחורף ובעיקר לאחר גשמים חזקים.
מהמפל ממשיך הנחל במהלכו דרום מערבה, ואוסף אליו את מימי ואדי דיפלה המתחיל בקצרין. אפיק הנחל מעמיק ובאזור זה מתחיל האזור הקניוני של הנחל. נחל קצרין נשפך לנחל משושים כקילומטר מצפון לשמורת נחל משושים.
סמוך לנחל גדלה צמחיית נחלים הכוללת רקפות, כרמלית נאה, חלבלוב, הרדוף הנחלים וכלך מצוי.
הערות שוליים

↑  המלצה לטיול: נחל קצרין, פריחת הכרמליות הנאות, באתר איגוד ערים כנרת
↑  מפל קצרין, באתר iNature
| נחלי רמת הגולן |
| --- | --- | --- |
| נחלי איתן | נחל חרמון • נחל סער • ואדי אבו סעיד • נחל שוח • נחל גילבון • נחל משושים • נחל זוויתן • נחל יהודיה • נחל עיט • נחל גמלא • נחל בזלת • נחל דליות • נחל סמך • נחל אל על • ירמוך |  |
| נחלי אכזב | נחל שיאון • נחל חבושית • נחל ערער • נחל גובתה • נחל סנאים • ואדי אל-חמאם • נחל חזורי • נחל ירדינון • נחל עורבים • נחל פרש • נחל חמדל • נחל נשף • ואדי עין א-תינה • נחל יוסיפון • מסיל אל-ע'נאמה • נחל קצרין • נחל חיוויאי • נחל בתרא • נחל נשרים •  נחל שפמנון • נחל כנף • נחל נוב • נחל  צלצל • נחל עין גב • נחל מיצר • ואדי ברברה • ואדי סמר • נחל פרע • נחל רוקד |  |
נחותי

הנְחוּתֵי (מילה ארמית שפירושה "היורדים", מכונים גם רבותינו היורדין מארץ) היו חכמים בתקופת התלמוד שהיו יורדים מארץ ישראל לבבל ועולים מבבל לארץ ישראל ומשמשים כשליחים ומגשרים בין שני המרכזים הגדולים של האמוראים יוצרי התלמוד הבבלי והתלמוד הירושלמי (רב אבינה, עולא ורב דימי). קשר זה התקיים לפחות כמאה וחמישים שנה.
הסבר השם

חז"ל מכנים את פעולת האדם היוצא מארץ ישראל לארץ אחרת בשם ירידה, על-פי העיקרון ההגותי ש"ארץ ישראל גבוה מכל הארצות". עיקרון זה בא לידי ביטוי כבר בתורה בפסוק: "אנכי ארד עמך מצרימה ואנכי אעלך גם עלֹה". המילה "ירד" בארמית היא: "נחת", וברבים "נחותי", וכן בעברית מודרנית "נוֹחת" פירושו יורד.
מרכזי התורה וההנהגה הגדולים של היהדות בתקופת התלמוד היו בבבל ובארץ ישראל, ובין מרכזים אלו התקיים קשר באמצעות אותם חכמים שחזרו ועברו בין המרכזים הנ"ל. לכן יש מי שמכנה את ה"נחותי" בשם: "מקשרים". יש חכמים שעברו לארץ ישראל אחרי תקופה ארוכה שבה למדו בבבל, וכן להפך. גם מבין אלה היו שכונו 'נחותי', כי עם עוברם למרכז השני העבירו מסורת תלמודית רבה.
יש מקומות בגמרא שבהם מכונים הנחותי גם בשם "נחותי-ימא" - יורדי הים. אך יש הטוענים כי זו שגיאת העתקה, עקב העובדה שבמקומות אחרים מדווחת הגמרא על שאלות אודות צמחים ובעלי חיים שנשאלו מנחותי ימא. אכן, אפשר כי אין זו שגיאה, אלא הכוונה ב"ימא" איננו לים, אלא לכיוון ימה - למערב (כך מפרש רבנו חננאל בסוכה מג, א: "כל נחותי מערבא..."), והכוונה אפוא ליורדי מערב, שמוצאם מארץ ישראל שבמערב.